**DYDDIAD CAU GWAITH CWRS**

**FFURFLEN GAIS AM ESTYNIAD**

**Noder y dylid defnyddio’r ffurflen hon i gyflwyno ceisiadau am estyniad i ddyddiad cau gwaith cwrs yn unig. Dylai myfyrwyr gyflwyno’r Ffurflen Amgylchiadau Arbennig i adrodd unrhyw amgylchiadau arbennig sydd wedi effeithio ar eu perfformiad academaidd.**

**I israddedigion ac uwchraddedigion ar gyrsiau a ddysgir**

**I’W LLENWI GAN Y MYFYRIWR**

**Noder:** cewch ddefnyddio’r ffurflen hon i ofyn am estyniad ar gyfer mwy nag un elfen i’w asesu mewn modiwl, ond rhaid llenwi mwy nag un ffurflen os oes angen estyniad ar gyfer dau fodiwl neu fwy.

|  |  |
| --- | --- |
| **Enw’r myfyriwr**: |  |
| **Rhif y myfyriwr**: |  |
| **Ebost y myfyriwr**: |  |
| **Cod a theitl y modiwl**: |  |
| **Rhestrwch elfennau’r asesiad yr ydych chi angen estyniad ar eu cyfer**:(e.e. traethawd, adolygiad o lyfr) |  |
| **Y dyddiad(au) cau gwreiddiol**: |  |
| *Rhowch eich rheswm/rhesymau am fethu â chyflwyno’r asesiad mewn pryd:* |
| Tystiolaeth ategol wedi’i hatodi? **Oes** / **Nac oes** (dilëer fel sy’n briodol) |
| *Os yw ar gael, dylid cyflwyno tystiolaeth erbyn dyddiad olaf y cyfnod arholiadau yn ystod y semester dan sylw. Mae’n bwysig nodi, os nad oes tystiolaeth ategol yn cael ei chyflwyno sy’n dangos yn glir pam eich bod angen estyniad, caiff unrhyw estyniad a roddwyd ei ddiddymu a rhoddir marc o sero am yr asesiad yn y Bwrdd Arholi dilynol***. Gall y Swyddog Estyniadau gymeradwyo estyniad heb dystiolaeth annibynnol, ar yr amod eich bod wedi rhoi esboniad eglur pan nad yw’n bosibl i chi ddarparu tystiolaeth.** |

**Cyflwyno Ffurflen am Estyniad i Ddyddiad Cau Gwaith Cwrs**

Dylai myfyrwyr anfon eu ceisiadau am estyniad ynghyd â thystiolaeth neu ddatganiad effaith drwy e-bost at Dîm Cofrestrfa’r Gyfadran (Estyniadau@aber.ac.uk). Fel rheol, bydd ceisiadau am estyniad yn cael eu hateb o fewn tri diwrnod gwaith. Rydym yn eich annog i wneud cais o leiaf tri diwrnod gwaith cyn y dyddiad cau er mwyn i chi gaelateb mewn da bryd fel y bydd gennych wybodaeth bendant fel sylfaen ar gyfer penderfynu ynghylch a ddylech gyflwyno gwaith anghyflawn ai peidio. Bydd ceisiadau a dderbynnir lai na thri diwrnod cyn y dyddiad cau fel rheol yn cael eu hystyried gan Fwrdd Amgylchiadau Arbennig yr Adran/Cyfadran, a chynghorir myfyrwyr i ddilyn y drefn Amgylchiadau Arbennig: https://www.aber.ac.uk/cy/academic-registry/handbook/taught-schemes/name-193260-en.html#d.en.43491. Yr unig eithriad i’r amod hwn fydd y ffaith ei bod yn amlwg o’r dystiolaeth sy’n cael ei darparu fod yr amgylchiadau meddygol/personol wedi codi o fewn y cyfnod hwn o dri diwrnod.

**Pwysig i’w nodi:**

* Dim ond mewn achos lle mae **amgylchiadau meddygol/personol clir** (a ategir gan dystiolaeth ddogfennol annibynnol neu ddatganiad effaith) sydd wedi effeithio ar eich gallu i gyflwyno gwaith cwrs mewn pryd y gellir caniatáuestyniad.
* Os caniateir estyniad, fe fydd yn gyfnod **rhwng un a phedwar diwrnod ar ddeg calendr**, er ein cyfrifoldebau o dan ddeddfwriaeth cydraddoldeb. Serch hynny, mae’n bwysig nodi nad yw’n bosibl caniatáu estyniad a fydd yn golygu eich bod yn cyflwyno gwaith ar ôl diwrnod olaf cyfnod yr arholiadau yn y semester dan sylw. Mewn rhai achosion, gall hyn olygu fod cyfnod hiraf posibl yr estyniad yn llai na phedwar diwrnod ar ddeg calendr. Os na fydd hyn yn ddigon, fe’ch cynghorir i ddilyn y drefn Amgylchiadau Arbennig.
* Os nad oes modd ichi gyflwyno tystiolaeth ategol gyda’ch ffurflen, rhaid rhoi rhesymau clir yn esbonio pam na allwch wneud hynny a rhoi amcan i’r Adran pryd y caiff y dystiolaeth ei darparu. Rhaid i’r dystiolaeth gael ei chyflwyno man pellaf erbyn diwrnod olaf cyfnod yr arholiadau yn y semester dan sylw. Mae’n bwysig nodi, os nad oes tystiolaeth ategol yn cael ei chyflwyno sy’n dangos yn glir pam eich bod angen estyniad, mae’n bosibl y bydd unrhyw estyniad a roddwyd yn cael ei ddiddymu a rhoddir marc o sero am yr asesiad yn y Bwrdd Arholi dilynol.
* **Gall y Gyfadran gymeradwyo estyniad heb dystiolaeth annibynnol, ar yr amod eich bod wedi rhoi esboniad eglur pan nad yw’n bosibl i chi ddarparu tystiolaeth.**
* Rhoddir gwybod i fyfyrwyr beth yw’r penderfyniad ynglŷn â’r cais trwy ebost **o fewn 3 ddiwrnod gwaith** ar ôl derbyn y cais.
* **Ni fydd ceisiadau ôl-weithredol am estyniad yn cael eu hystyried**. Mewn achos lle methir â chadw at y dyddiad cau, cynghorir myfyrwyr i ddilyn y drefn Amgylchiadau Arbennig (gweler uchod).
* Mae rhai elfennau a waith i’w asesu na ellir o bosibl caniatáu estyniad ar eu cyfer, er enghraifft, cyflwyniad grŵp neu berfformiad grŵp a asesir. Os ydych chi’n ansicr a ellir caniatáu estyniad ai peidio holwch eich Adran cyn cyflwyno’r ffurflen hon.

**I’W LLENWI GAN Y GYFADRAN:**

|  |  |  |  |  |  |  |
| --- | --- | --- | --- | --- | --- | --- |
| **Tystiolaeth wedi’i atodi?** | **OES** |  | **NA** |  | **DISGWYL** |  |
| **A gymeradwywyd estyniad?** | **DO** |  | **NA** |  |  |  |
| **Sylwadau:** |  |
| **Penderfynwyd gan:** |  |
| **Dyddiad cyflwyno newydd:** |  |
| **Dyddiad yr ebost yn rhoi gwybod i’r myfyriwr:** |  |

**I’W LLENWI GAN SWYDDFA’R ADRAN:**

|  |  |
| --- | --- |
| **Derbyniwyd gan:** |  |
| **Amser a dyddiad:** |  |

**CWESTIYNAU CYFFREDIN**

**Ym mha amgylchiadau y gallaf wneud cais am estyniad i ddyddiad cau cyflwyno gwaith cwrs?**

* Dim ond mewn achos lle mae **amgylchiadau meddygol/personol clir** (a ategir gan dystiolaeth ddogfennol annibynnol neu ddatganiad effaith) sydd wedi effeithio ar eich gallu i gyflwyno gwaith cwrs mewn pryd y gellir caniatáuestyniad. Mae tystiolaeth ddogfennol dderbyniol yn cynnwys, ond nid yn gyfyngedig i:
	+ - tystysgrif feddygol/iechyd ag arni ddyddiad perthnasol i’r asesiad
		- tystysgrif marwolaeth
		- llythyr cefnogol/eglurhaol gan un o wasanaethau cymorth y Brifysgol, neu unrhyw sefydliad cymorth allanol addas. I weld manylion llawn y mathau o lythyrau y gellir eu darparu gan y Brifysgol ewch i: <http://www.aber.ac.uk/cy/student-support/letters/>
		- os yw eich gallu i gyflwyno gwaith cwrs mewn pryd wedi ei amharu gan amgylchiadau yn ymwneud â thrydydd person, dylech gyflwyno tystiolaeth ddogfennol annibynnol sy’n esbonio’r effaith a gafodd hyn arnoch chi. Os nad yw hyn yn bosibl, gall myfyrwyr gyflwyno tystiolaeth yn ymwneud â thrydydd parti cyhyd â’u bod wedi cael caniatâd ysgrifenedig ganddynt e.e. rhiant, brawd/chwaer.
		- Llythyr Ymgynghoriad Anhwylderau Cyffredin
* **Ni dderbynnir tystysgrif feddygol/iechyd nad yw’n berthnasol i ddyddiad yr asesiad.**
* **Nid** yw’r canlynol yn **rhesymau dilys ar gyfer gwneud cais am estyniad**:
	+ trafferthion gyda chyfrifiadur neu beiriannau argraffu
	+ methu â chael gafael ar adnoddau
	+ salwch lle nad oes tystiolaeth feddygol ar gael
	+ mwy nag un dyddiad cau ar yr un dydd
	+ methu ateb y cwestiwn neu cael trafferth gyda’r deunydd
	+ gemau argyfwng, cynyrchiadau perfformio, teithiau astudio adrannol
	+ gweithgaredd an-academaidd (e.e. hyfforddiant milwrol gwirfoddol)

**Beth sydd angen ei wneud i ymgeisio am estyniad i ddyddiad cau gwaith cwrs?**

* Dim ond y **Gyfadran** penodedig sy’n gallu caniatáu estyniad, a hynny ddim ond os oes Ffurflen Gais Estyniad i Ddyddiad Cau Gwaith Cwrs wedi’i llenwi a’i chyflwyno.
* Dylai myfyrwyr anfon eu ceisiadau am estyniad ynghyd â thystiolaeth neu ddatganiad effaith drwy e-bost at Dîm Cofrestrfa’r Gyfadran (Estyniadau@aber.ac.uk). Fel rheol, bydd ceisiadau am estyniad yn cael eu hateb o fewn tri diwrnod gwaith. Rydym yn eich annog i wneud cais o leiaf tri diwrnod gwaith cyn y dyddiad cau er mwyn i chi gaelateb mewn da bryd fel y bydd gennych wybodaeth bendant fel sylfaen ar gyfer penderfynu ynghylch a ddylech gyflwyno gwaith anghyflawn ai peidio. Bydd ceisiadau a dderbynnir lai na thri diwrnod cyn y dyddiad cau yn cael eu hystyried gan Fwrdd Amgylchiadau Arbennig yr Adran/Cyfadran, a chynghorir myfyrwyr i ddilyn y drefn Amgylchiadau Arbennig (<https://www.aber.ac.uk/cy/aqro/handbook/taught-schemes/name-193260-cy.html> . Yr unig eithriad i’r amod hwn fydd y ffaith ei bod yn amlwg o’r dystiolaeth sy’n cael ei darparu fod yr amgylchiadau meddygol/personol wedi codi o fewn y cyfnod hwn o dri diwrnod.
* Bydd y Gyfadran yn ystyried eich cais, ac yn rhoi gwybod ichi am y canlyniad **trwy e-bost** o fewn **tri ddiwrnod gwaith** i dderbyn y cais.
* **Ni fydd ceisiadau ôl-weithredol am estyniad yn cael eu hystyried**. Mewn achos lle methir â chadw at y dyddiad cau, cynghorir myfyrwyr i ddilyn y drefn Amgylchiadau Arbennig (gweler uchod).
* Os ydych eisiau siarad â’r y Gyfadran yn uniongyrchol, dylech anfon ebost at Estyniadau@aber.ac.uk i drefnu amser i gyfarfod.

**Beth yw’r meini prawf a ddefnyddir gan y Gyfadran wrth benderfynu caniatáu estyniad neu beidio?**

Wrth benderfynu caniatáu estyniad neu beidio, bydd y Gyfadran yn ystyried y cwestiynau canlynol:

***1. A yw’r dystiolaeth ddogfennol a ddarparwyd i ategu’r cais am estyniad yn ddigonol /foddhaol?***

Efallai y bydd y Gyfadran yn gofyn am ragor o dystiolaeth i ategu’r cais am estyniad; ymhob achos heblaw’r rhai mwyaf eithriadol, byddem yn disgwyl i’r dystiolaeth gael ei chyflwyno cyn dyddiad cau gwreiddiol y gwaith cwrs.

Os nad oes modd ichi gyflwyno tystiolaeth ategol gyda’ch ffurflen, rhaid ichi roi rhesymau clir am hynny a rhoi amcan i’ch Cyfadran hefyd pryd y caiff y dystiolaeth ei chyflwyno. Os yw ar gael rhaid i’r dystiolaeth gael ei chyflwyno man pellaf erbyn diwrnod olaf cyfnod yr arholiadau yn y semester dan sylw.

Os caniateir estyniad o dan yr amgylchiadau hyn ac nad ydych yn darparu tystiolaeth ategol sy’n dangos yn glir pam y mae angen estyniad arnoch, gallai’r r estyniad gael ei ddiddymu a rhoddir marc o sero am yr asesiad yn y Bwrdd Arholi dilynol.

**Gall y Gyfadran gymeradwyo estyniad heb dystiolaeth annibynnol, ar yr amod eich bod wedi rhoi esboniad eglur pan nad yw’n bosibl i chi ddarparu tystiolaeth. Yn yr achosion hyn, ni fydd yr estyniad yn ddibynnol ar dystiolaeth annibynnol i’w gyflwyno erbyn diwrnod olaf y cyfnod arholiadau.**

Os mai ‘do’ yw’r ateb i’r cwestiwn hwn, caniateir estyniad. Disgwylir ichi gyflwyno eich gwaith ar yr un adeg o’r dydd ag y byddech wedi gwneud pe na chaniatawyd estyniad. Er enghraifft, os mai 3.00pm ddydd Mercher 3 Tachwedd oedd amser y dyddiad cau gwreiddiol a’ch bod yn cael wythnos o estyniad, bydd angen ichi gyflwyno erbyn yr amser estynedig, sef 3.00pm ddydd Mercher 10 Tachwedd.

***2. Beth yw amseru/hyd/maint yr amgylchiadau meddygol/personol yng nghyswllt y dyddiad cau ar gyfer cyflwyno’r gwaith cwrs?***

Bydd y Gyfadran yn ystyried a yw’r amgylchiadau a ddisgrifiwyd wedi effeithio ar eich gallu i gyflwyno eich gwaith cwrs mewn pryd.

Amseru: Os yw’r amgylchiadau’n codi ychydig cyn y dyddiad cau, a chymryd yn ganiataol yr ystyrir bod yr amgylchiadau’n ddilys ac nad oedd modd eu hosgoi, fe ystyir caniatáu estyniad byr. Ond, os buoch yn sâl am un diwrnod dair wythnos cyn y dyddiad cau, ni chaniateir estyniad.

Hyd: Os ydych yn sâl am wythnos, yn dechrau tair wythnos cyn y dyddiad cau, ystyrir caniatáu estyniad o rai dyddiau. Ond, os ydych yn sâl am gyfnod hwy na hynny, yn dechrau tair wythnos cyn y dyddiad cau, ystyrir caniatáu estyniad hirach.

Maint: Yn aml mae hyn yn anodd ei asesu gan y gall yr un math o amgylchiadau effeithio ar fyfyrwyr mewn gwahanol ffyrdd; dylid defnyddio synnwyr cyffredin.

Yr egwyddor gyffredinol y bydd y Gyfadran yn ei dilyn yw ceisio sicrhau bod cyfnod yr estyniad yn cyfateb i’r cyfnod amser a gollwyd gennych yn gweithio ar yr aseiniad ei hun; efallai na fydd hyn o angenrheidrwydd yn cyfateb i’r cyfnod y buoch yn sâl neu’n methu â bod yn y Brifysgol (h.y. gallai fod yn llai na hynny).

Caniateir estyniad am gyfnod rhwng un a phedwar diwrnod ar ddeg calendr, er ein cyfrifoldebau o dan ddeddfwriaeth cydraddoldeb. Wrth nodi dyddiau calendr, mae hyn yn golygu bod penwythnosau a chyfnodau gwyliau yn cael eu cynnwys, felly gallai fod angen ichi gyflwyno eich gwaith ar ddydd Sadwrn neu Ŵyl Banc neu yn ystod un o gyfnodau gwyliau’r Brifysgol. Bydd eich Cyfadran yn rhoi ystyriaeth i’r math o waith rydych yn ei gyflwyno wrth osod y dyddiad cau diwygiedig a bydd yn ystyried a yw’n ymarferol ai peidio ichi gyflwyno gwaith y tu allan i oriau arferol swyddfa.

Os yw’r Cyfadran yn ystyried bod yr amgylchiadau a ddisgrifir yn rhai mor llym eu bod yn anymarferol ichi gwblhau’r gwaith o fewn i’r cyfnod hiraf y gellir ei ganiatáu, cewch eich cyfarwyddo i ddilyn y drefn Amgylchiadau Arbennig. Mae hyn yn golygu y bydd yn rhaid ichi lenwi’r ffurflen Amgylchiadau Arbennig a’i chyflwyno gyda’r dystiolaeth ddogfennol ategol wreiddiol i’w hystyried gan Fwrdd Amgylchiadau Arbennig yr Adran/Cyfadran.

***3. O ystyried ymrwymiadau astudio eraill y myfyriwr, a’r amgylchiadau meddygol/personol a gyflwynwyd, a fyddai’n rhesymol disgwyl i’r myfyriwr fod wedi cwblhau’r aseiniad erbyn y dyddiad cau gwreiddiol?***

Os BYDDAI, ni ddylid caniatáu estyniad.

Os NA, yna dylid caniatáu estyniad.

|  |  |  |  |  |
| --- | --- | --- | --- | --- |
| Fersiwn: | 2.10 | Dyddiad Cyhoeddi: | Medi 2025 |   |
| Rheswm am ddiweddaru: | Updated to reflect application submission to central Faculty office email, option of an impact statement, and three working day response |   |
| Cymeradwywyd: | Cofrestrfa Academaidd | Dod i rym o: | Medi 2025 |   |
| Cyswllt: | Kerry Bertenshaw, Cofrestrydd Cynorthwyol(qaestaff@aber.ac.uk) |